# Atenas

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **AtenasΑθήνα* |
| **Localidat de Grecia** |
|

|  |
| --- |
|  |

 |
|  |
| **Estau**  • Periferia  • Prefectura |  Grecia Atica Atenas |
| **Superficie** | 38,964 km² |
| **Población**  • **Total**  • **Densidat** |  664.046 hab. (2021) 17.042,6 hab/km² |
| **Altaria**  • Meyana |  0 m. |
| **Codigo postal** | 10431-11855, 16121 |
| **Chentilicio** | Atenés/a u ateniense |
| **Coordenadas** | 37°59’ 3’’N23°43’41’’E |
| Atenas Atenas en Grecia |
| Web oficial |

L'Acropoli d'Atenas con o suyo prencipal molimento, o Partenón
**Atenas** (en griego *Αθήνα*, *Azína*) ye a capital de Grecia. Se clama asinas en honor a la diosa Atena, a suya protectora. Estió cuna d'una d'as primeras democracias formals que se'n tienga constancia y ye o puesto an se troba o Partenón. L'antiga ciudat portuaria d'o Pireu ha estato sorbida por a nueva Atenas. En l'actualidat, a ciudat tien una población d'alto u baixo 4,5 millons de habitants, mas d'un tercio d'a población total de Grecia.

Ye comunicada por un aeropuerto ubierto y de nueva construcción, l'Aeropuerto Eleftherios Venizelos, situato a unos 40 menutos en auto d'o centro d'a ciudat.

## Historia

### Mito d'a fundación d'a ciudat

A fundación d'Atenas queda relatada en un mito con un mito, antis, a chent d'Atenas, a l'igual que la de tot o mundo y de tot tiempo, contaba sobre os suyos mesmos oríchens falordias; pero no se trataba de falordias inventadas por éls: yeran o reflexo de verdaz parcials, malfarchatas y antigas, de feito irremontables, transmitidas de viva voz de cheneración en cheneración, cuasi con toda seguranza por meyo de cantos y baladas.

Y en ixas falordias l'orichen de tot yera una diosa, que dimpués pasaba a formar un tot con a ciudat metiu que heba cuasi o mesmo nombre: Atena. Ye un nombre mui antigo, no griego, como cenya la zaguera silaba *-na*, un sufixo etrusco.

Atenas fue fundada por o lechendario Zecrope, que yera una mezcla d'hombre y sirpient. Gosa ser considerau o primer rei autentico d'Atenas, baixo o suyo reinau Atena se convirtió en patrona d'a ciudat.

### Edat antiga

La presencia mas antiga d'una población humana en Atenas, seguntes las evidencias en restas arqueolochicas, ha estau datada entre lo deceno y lo seteno milenio aC. Enta lo 1400 aC., en la era micenica, Atenas ya yera una población important, que poseyeba una fortaleza ubicada en a Acropolis, dotada d'os caracteristicos muros ciclopeos. No se conoixe si Atenas estió destruyida a la fin de la era micenica, enta lo 1200 aC., como ocurrió con atras ciudaz, pero sí le afectó lo declive d'a civilización urbana que se produció en os sieglos siguients.

### Edat contemporania

Dende la suya dentrada en a Unión Europea en l'anyo 1981 s'han realizau grans obras d'infrastructura, realizadas tamién pa la preparación d'os Chuegos Olimpicos de 2004 que aconsiguioron aliviar cualques problemas y amillorar la calidat de vida en Atenas.

Actualment la ciudat ye lo centro politico, economico y cultural de Grecia, y un destín turistico de gran importancia internacional.

## Toponimia

Atenas s'escribe en aragonés medieval como *Athenas*, os habitants d'Athenas son mencionatos como *Athenienos*. Como curiosidat en una pachina d'a "Cronica de Morea" escriben *Cetinas*, talment por pareixito fonetico con "Cetina" en Aragón.

## Puestos d'intrés

* L'Acropoli, con o Partenón, Erecteion, Propileos...
* Ágora.
* Arco d'Hadrián.
* Chardins Nacionals, plantaus en o Sieglo XIX.
* Kerameikon.
* Mont Licabeto.
* Molimento de Filopapos.
* Molimento de Lisicrates.
* Museu Arqueolochico Nacional.
* Museu Benaki.
* Olimpeion.
* Plaka.
* Plaza de Monastiraki, an se situa un coloriu mercau d'a carrera y un monesterio ortodoxo que da nombre a lo puesto.
* Plaza de Syndagma, corazón de l'Atenas moderna.
* Pnyx.
* Puerto d'o Pireu.
* Torre d'os Aires.

## Esporte

 Ceremonia d'apertura d'os Chuegos Olimpicos de 1896.
Atenas ye parti d'un país a on l'esporte yera parti d'a relichión en l'anguidat, son mundialment conoixitos os Chuegos Olimpicos que se'n feban en a ciudat Griega d'Olimpia, y concretament en a ciudat d'Atenas yeran muito conoixitos os Chuegos Panatenaicos, celebratos en honor a la diosa Palas Atena en que yeran incluyitas prebas esportivas y d'arte. Os primers Chuegos Panatinaicos fuoron organizatos en l'anyo 566 aC y reglatos por Pisistrato. A on fue construito l'actual Estadio Panathinaiko yera a on es feban as prebas atleticas y de luita d´istos Chuegos.

### Instalaciones esportivas

En Atenas como capital tamién tien as instalacions esportivas mas importants d'o país, entre as que cal destacar o Estadio Olímpico, o Estadio Karaiskakis y o Estadio Panathinaiko hue prencipalment convertiu en una atracción turistica encara que ocasionalment s'ubican prebas importants d'eventos internacionals multideportivos, l'arribada d'a maratón d'Atenas u conciertos y recepcions d'esportistas que han aconseguiu hitos importants. Tamién i hai muitas atras instalacions en municipios cercanos a la ciudat que dan servicio a esta debant d'a falta d'espacio pa construyir-las en a mesma Atenas, y a vegadas tamién per la complexidat de realizar-las perque gran parte d'o subsuelo d'a ciudat esta pleno de restas arqueolochicas.

### Competicions esportivas

Atenas fue parte important d'a recuperación d'os Chuegos Olimpicos empentaus por o Barón de Coubertin, y estió l'anfitriona d'os Chuegos Olimpicos de 1896, que estioron os primers d'a era moderna dimpués de mas de 1500 anyos sin fer-se. os Chuegos Entreficatos de 1906 y os Chuegos Olimpicos de 2004. Tamién d'o Campionato d'o Mundo d'Atletismo en a suya edición de 1997 y o Campionato d'Europa d'Atletismo en a IX edición de 1969 y a XIII de 1982.

## Localidaz achirmanatas

* 1992:  Buenos Aires (Archentina).
* Chicago (Estaus Unius).

## Veyer

* Botinadas urbanas en l'UE.
* Democracia ateniense.
* Imperio ateniense.

## Vinclos externos

* Se veigan as imáchens de Commons sobre **Atenas**.
* (gr) Pachina web oficial d'Atenas.
* (en)(gr) Organismo de Transporte Urbano d'Atenas.
* (en)(gr) Pachina web d'o Ministerio griego de Cultura.

## Referencias